Συνθήκες ασφαλείας και εξυπηρέτησης επιβατών σε τερματικούς σταθμούς λεωφορείων: η περίπτωση της Θεσσαλονίκης
Creators: name: Μυρόβαλη, Γλυκερία Σωτηρίου
Publisher: name: Aristotle University of Thessaloniki
Year: 2009
Subjects: Τερματικοί σταθμοί
ΟΑΣΘ
Ασφάλεια επιβατών
Λεωφορεία
Passengers safety
Bus terminals
OASTH
Buses

description: Η παρούσα διπλωματική εργασία ασχολείται με θέματα σχεδιασμού και οργάνωσης των τερματικών σταθμών αστικών λεωφορείων. Αρχικά δίνονται τα αποτελέσματα της βιβλιογραφικής ανασκόπησης και της ηλεκτρονικής αναζήτησης σχετικά με τα επίπεδα εξυπηρέτησης των επιβατών στους τερματικούς σταθμούς και τις κατασκευαστικές και σχεδιαστικές γραμμές για τη σωστή και ασφαλή, από πλευρά τόσο του επιβατικού κοινού όσο και του προσωπικού των οργανισμών αστικών συγκοινωνιών, διαμόρφωση των χώρων αυτών.Το δεύτερο μέρος της εργασίας ασχολείται με την ειδικότερη περίπτωση των λεωφορείων της Θεσσαλονίκης και γίνεται μια προσπάθεια καταγραφής των συνθηκών και των προβλημάτων που εντοπίζονται στους τερματικούς σταθμούς του Ο.Α.Σ.Θ. στο πολεοδομικό συγκρότημα της πόλης. Η καταγραφή των συνθηκών που αναφέρονται έγινε κατά την διάρκεια του Απριλίου του 2009. Στόχοι της καταγραφής ήταν η εκτίμηση του επιπέδου εξυπηρέτησης των επιβατών καθώς και των συνθηκών ασφαλείας για τους επιβάτες αλλά και τους εργαζομένους στον Ο.Α.Σ.Θ., σε κάθε έναν από τους τερματικούς σταθμούς και ο εντοπισμός και η αναγνώριση των ενδεχομένων κινδύνων. Τα συμπεράσματα στα οποία κατέληξε η επιτόπια έρευνα στους τερματικούς σταθμούς της πόλης σχετίζονται με την ανάγκη βελτίωσης βασικών χαρακτηριστικών των χώρων αυτών όπως η σήμανση και οριοθέτησή τους, η ενίσχυση του φωτισμού, η βελτίωση του δαπέδου, ο περιορισμός – εξάλειψη του φαινομένου της παράνομης εισόδου και στάθμευσης Ι.Χ.οχημάτων στους αποκλειστικούς χώρους των λεωφορείων και η διαμόρφωση αποβαθρών επιβίβασης – αποβίβασης, στεγάστρων σωστά σχεδιασμένων με καθίσματα αναμονής του κοινού και νησίδων κυκλοφορίας των επιβατών.
description: This thesis examines the designing and organizing issues of urban bus terminals. At first, the author presents the results of a literature review and internet research on the level of passenger service at bus terminals and on the construction and design guidelines for a safe and properly functional formation of those spaces, in terms of both passengers and staff of the Urban Transport Organization.The second part of this essay focuses on the particular case of bus transportation in the city of Thessaloniki and attempts to record the present conditions and problems identified in the terminals of O.A.S.TH.. The assessment took place during the April of 2009. The objectives of this assessment were the evaluation of the level of passenger service and security conditions for both passengers and employees of O.A.S.TH. and the detection and identification of potential risks. The conclusions reached by the fieldwork at the terminals of the city are associated with the need of improving basic characteristics of such areas as marking and delimitation, enhanced lighting, floor improvement, elimination of illegal entry and parking of vehicles on the exclusive spaces reserved for buses and remodelling of boarding platforms, well-designed shelters with waiting seats for the public and passenger sidewalks.